Мунайды тазалоо

Мунайды тазалоо, чийки мунайда кум, чопо, чаң, газдар, минералдык туздар жана суу болот. Минералдык туздар гидролизге учурап, к-таны пайда кылып, аппараттарды дат басууга алып келет. Чопо, чаң жана кум аппараттар жылуулук өткөргүчтүгүн төмөндөтөт. Суу мунайдын ректификация аркылуу бөлүнүшүнө тоскоол болот. Ошондуктан мунай кайра айдоого чейин тазаланышы керек. Эриген газдар атайын машинанын жардамы менен бөлүнүп алынат. Басым төмөндөгөндө газдар менен бирге жеңил углеводдор аралашмасы бөлүнүп чыгат. Газ бензини кошумча мунайды газынан соляр майы аркылуу ажыратылат. Мунайды тундурууда катуу заттар чөктүрүлөт. Жылуу суу менен бир нече ирет жууп, нефтини минералдык туздан тазалайт. Суу мунайы менен туруктуу эмульсияны пайда кылгандыктан, ага эмульсияны буза турган заттар кошулат. Мисалы, нафтен к-тасы натрий тузун кошуп ысытууда эмульсия бузулат, мунай суудан ажырайт. Эгерде жылытылган нефть аркылуу электр тогун өткөзсө, эмульсия тезирээк ажырап, суу тундуруудан кийин жеңил эле бөлүнүп чыгат. Нефть тазалангандан кийин андагы суунун саны 0,1-0,3 %, хлорид туздар саны 10-40 мг/л ашпоо керек. 1 м3 нефтиден орточо 30-50 м3  газдар аралашмасы бөлүнүп алынат. Алар химимялык  өнөр жайда негизги сырье болуп эсептелет. 

 Колдонулган адабияттар 
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
Категория: Химия